- Det var en frygtelig oplevelse. Man bliver så forskrækket, når der står to mænd med en hætte på hovedet, siger Verner Sørensen. Klokken kvart i ti i går aftes brød de to gerningsmænd ind i landmandens hus i Vrå. Her tvang de den ældre mand ned på køkkengulvet, hvorefter de tævede ham i en halv time med den uskarpe ende af en økse. - De sad ovenpå mig med øksen i hånden og sagde: "Nu tæller vi til ti, og hvis ikke du giver os pengene, så falder hammeren". De slog mig mange gange, fortæller Verner Sørensen. - Det kommer nok til at knibe med at komme over sådan en omgang. Det kommer til at tage tid, lyder det fra den 83-årige.

Opsummering:
To ukendte gerningsmænd tæskede i går aftes 83-årige Verner Sørensen med en økse for at få ham til at udlevere sine penge.